
SE-OHZ2-2024/003076
Výzva na predloženie ponuky pre účely zistenia predpokladanej hodnoty zákazky

Dobrý deň,

verejný obstarávateľ Ministerstvo vnútra Slovenskej republiky realizuje prieskum trhu na predmet zákazky: Prenájom mobilných toaliet a poskytovanie súvisiacich plnení. 

Obstarávanie prenájmu je vykonávané z dôvodu zabezpečenia základných hygienických potrieb príslušníkov PZ pri policajno-bezpečnostných kontrolách, preventívno-bezpečnostných kontrolách a iných kontrolách súvisiacich s plnením povinností uložených príslušníkom PZ.  

Za účelom stanovenia predpokladanej hodnoty zákazky si Vás dovoľujeme požiadať o predloženie indikatívnej cenovej ponuky prostredníctvom systému JOSEPHINE, v termíne do 06.02.2024.  

CPV: 98 39 0000-3 – iné služby

Verejný obstarávateľ môže zaslať záväznú objednávku záujemcovi, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve a prílohe č. 1.

V prílohe Vám zasielame prílohu č. 1, ktorá obsahuje opis predmetu zákazky a žiadosť o cenovú ponuku.

Indikatívnu cenovú ponuku predkladajte len prostredníctvom systému JOSEPHINE, a to zaslaním vyplnenej prílohy č. 1, čestného prehlásenia a súhlasu so spracovaním osobných údajov.

Rozdelenie predmetu zákazky: 

Predmet zákazky je rozdelený na tri časti. 

Uchádzač predloží ponuku na jednu alebo viacero častí predmetu zákazky.

Odôvodnenie rozdelenia predmetu zákazky na časti: 

Smernice EÚ pre oblasť verejného obstarávania z roku 2014 zahŕňajú opatrenia, ktoré by mali uľahčiť prístup spoločností vrátane malých a stredných podnikov k verejnému obstarávaniu, a to aj cezhranične. 

Z hore uvedeného dôvodu verejný obstarávateľ rozdelil predmet zákazky na časti, nakoľko sleduje podporu prístupu malých a stredných podnikov k verejným zdrojom. Rozdelenie zákazky na časti zohľadňuje najmä ekonomický a funkčný aspekt. Súčasne sleduje cieľ podpory rozvoja  hospodárskej súťaže, nakoľko záujem o účasť vo verejných obstarávaniach môže prejaviť viacej  potenciálnych záujemcov, nakoľko je uchádzačom umožnené predkladať ponuky samostatne na jednotlivé časti predmetu zákazky, teda jednotlivo na samostatné vyššie uvedené celky. Ďalším benefitom rozdelenia zákazky na časti môže byť podpora miestnej zamestnanosti, podpora konkurenčného prostredia a teda napomáhanie ďalším podnikateľom v účasti na verejných obstarávaniach a redukcia závislosti od jedného dodávateľa.

Cena musí byť uvedená v štruktúre podľa prílohy č. 1  - ako cena bez DPH, sadzba DPH a cena s DPH.

Ak uchádzač nie je platiteľom DPH, na túto skutočnosť v ponuke upozorní.

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

Verejný obstarávateľ požaduje, aby bolo v cene zahrnuté: 

V cene mesačného prenájmu za jeden kus musia byť započítané všetky náklady, ktoré môže prenajímateľ účtovať nájomcovi, t. j. cena musí byť konečná a nie je možné ju navyšovať o dodatočné náklady spojené s prenájmom.

V cenovej ponuke musia byť uvedené všetky náklady spojené s dopravou a prenájmom, ktoré si môže prenajímateľ účtovať voči nájomcovi, ako napríklad: vyskladnenie, uskladnenie, kilometrovné, nakládka, dezinfekcia, vykládka (hydraulickou rukou), stojné a pod..

V cene za prenájom musí byť zarátaný týždenný servis – frekvencia servisu: podľa potrieb nájomcu avšak min. 2 krát do týždňa, a to napríklad: vytiahnutie odpadu, zabezpečenie likvidácie odpadu, dovoz a doplnenie úžitkovej vody na oplachovanie rúk, dezinfekcia interiéru mobilnej toalety, doplnenie hygienických a čistiacich potrieb nevyhnutných na zabezpečenie riadnej osobnej hygieny najmä: toaletný papier, tekuté mydlo, papierové utierky a pod..

Verejný obstarávateľ si vyhradzuje právo prevziať iba službu v kvalite I. triedy, funkčnú, bez zjavných vád, dodanú v kompletnom stave a v požadovanom množstve. V prípade, že dodaná služba vykazuje preukázateľné vady, nedostatočnú kvalitu, rozdiel v množstve a zámene služby v porovnaní so zmluvou, dodávateľ je povinný na vlastné náklady odviezť a dodať novú službu. K neprevzatiu služby bude spísaný protokol, z ktorého bude zrejmý dôvod, pre ktorý nebola služba prevzatá a bude uvedený náhradný termín dodania novej služby. V opačnom prípade si vyhradzuje právo nepodpísať dodací list, neprebrať dodanú službu a nezaplatiť cenu za neprebranú službu.

Termín dodania najneskôr 2 dni od požiadavky.

Platnosť zákazky do 31.12.2024

Cena predmetu zákazky musí zahŕňať aj náklady spojené s dopravou, naložením a vyložením na miesto plnenia.

Miesto plnenia: územie SR

S pozdravom

Mgr. Silvia Bóriková

